Tibor Molek

Tibor Molek (* 30. október 1930, Banská Bystricahttps://trauer.sueddeutsche.de/traueranzeige/tibor-molek – † 22. júl 2023, Mníchov) bol bývalý slovenský rozhlasový redaktor a exilový pracovník.

 Životopis 
Narodil sa v Banskej Bystrici roku 1930 ako jediný syn úradníka. Koncom 30. rokov sa jeho rodina presťahovala do Senca, odkiaľ sa jeho rodina vysťahovala po záboru južného Slovenska do Bratislavy, kde Tibor Molek študoval na gymnáziu.

Ďalej študoval na bratislavskej univerzite právo. Z Česko-Slovenska emigroval aj so svojou budúcou manželkou v januári roku 1952, keď predtým dostal povolávací rozkaz do PTP. Pri úteku preplávali rieku Moravu a na rakúskej strane vyhľadali pomocníkov, ktorí im pomohli, a to aj finančne. Dostali sa potom až do Viedne, odkiaľ pokračovali do utečeneckého tábora v Linci. Tam získal kontakty na Slobodnú Európu a na prelome apríla a mája prekročili hranice do Západného Nemecka. V Mníchove zložil skúšky pre prácu v rozhlase a bol prijatý Pavlom Tigridom.Životopis Tibora Molka  (slovensky)

Tibor Molek zomrel 22. augusta 2023 v Mníchove.

 Kariéra v Slobodnej Európe 
Pracoval ako hlásateľ kultúrnych a hudobných programov. Užíval krycie meno Tibor Dolina. To však nezabránilo vyšetrovaniu jeho rodiny v Česko-Slovensku. Roku 1968 sa mohol v Mníchove (po prvý a posledný raz) stretnúť so svojou matkou. Potom bol vyslaný do Lisabonu, aby tam pomáhal vybudovať slovenské oddelenie pre vysielanie na územie Slovenska na iných frekvenciách. V Lisabone pôsobil až do roku 1991.Host Radiožurnálu : Rozhlas.cz

 Referencie 

 Literatúra 
 SEDLÁČEK, Karel: Volá Svobodná Evropa : Archa 90, Praha 1993. (čeština)

 Externé odkazy 
 Hovory o hledání, Český rozhlas

Kategória:Slováci v Nemecku
Kategória:Slovenskí novinári
Kategória:Slovenskí rozhlasoví moderátori
Kategória:Slovenskí rozhlasoví redaktori
Kategória:Narodenia v 1930
Kategória:Osobnosti z Banskej Bystrice
Kategória:Pracovníci Slobodnej Európy